Fatima Ouassak

Fatima Ouassak (Rif, Maroko, 1976), eta jatorri marokoarra duen politologoa, saiakeragilea, hizlaria, politika publikoetako aholkularia eta militante ekologista, feminista eta arrazakeriaren aurkakoa da. Le Front des Mères kolektiboaren sortzaileetako bat da, hiri-auzo herrikoietako gurasoen sindikatua. La puissance de mères liburuak saiakera feministaren publikoaren saria jaso zuen, 2021ean.

 Biografia 

 Jatorria, ikasketak eta bizitza pribatua 
Fatima Ouassak Rif eskualdean jaio zen, Maroko iparraldean. 1977an, urtebete zuela, bere familiarekin Maroko utzi zuen, aitarekin elkartzeko Frantzian.. Lille hegoaldean hazi zen, eta Lilleko Ikasketa Politikoen Institutuan egin zituen ikasketak; egile eta aktibista bihurtu zen...

Bi seme-alaba ditu, eta Bagnoleten bizi da, Seine-Saint-Denis departamentuan..

 Militantzia 

 Le Front de Mères 
2016an, Fatima Ouassakek 'Le Front des Mères' (Amen frontea) sindikatua sortu zuen, Diariatou Kebe blogariarekin batera........ Bera eta Goundo Diawara dira bozeramaileak.

Proiektu horren hastapenetan, 'Ensemble pour les Enfants de Bagnolet' (Elkarrekin Bagnoleteko haurren alde) kolektiboa zegoen, zeina Fatima Ouassakek (komunako biztanlea bera) sortu zuen beste sei amarekin batera. Ekimen haren xedea zen eskolan jantoki begetarianoa ezarraraztea.. Elikadurarekin, industria-arriskuekin eta airearen kutsadurarekin lotutako gaiekin kezkatua, jantokietan aukera begetarioanoa lortzeko borrokatu zen, bere elkartearekin batera, eta Bagnoleten hori ezartzea lortu zuten.....

'Le Front des Mères' elkartearen bozeramaile gisa, herri-ekologiari eskainitako lehen etxearen sorreran izan zen, Alternatibarekin batera: Verdragon, ekologiaren etxea; 2021eko urtarrilean ireki zituen ateak, eta, ofizialki, 2021eko ekainaren 13an inauguratu zuten, Bagnolet eta Montreuil arteko mugan , Sena-Saint-Denisen, Guilands Parkearen parean.. Espazio hura autogestionatua da, eta hainbat proiektu eta ekintza egiten dituzte, elikadurarekin, industria-arriskuekin, airearen kutsadurarekin, gurasotasunarekin, amatasunarekin eta sexu-indarkeriaren aurkako borrokarekin lotuta.

 Le Réseau Classe/Genre/Race 
'Le Réseau Classe/Genre/Race' (Klasea/Generoa/Arraza sarea) erakunde feministako presidentea ere bada Ouassak; hark egindako Discriminations Classe/Genre/Race, repères pour comprendre et agir contre les discriminations que subissent les femmes issues de l'immigration post-coloniale (Klasea/Generoa/Arraza diskriminazioak, immigrazio postkolonialeko emakumeek jasaten dituzten diskriminazioak ulertzeko eta horien aurka jarduteko erreferentziak) liburuan oinarrituta sortu zena (Ifar, 2015). Liburuxka horren hiru mila ale doan banatu zitzaizkien gizarte-langileei, militanteei, unibertsitate-ikasleei eta erakundeetako eragileei, besteak beste Fatima Ouassakek Lille, Paris, Marseilla, Bordele eta Lyon hirietan egindako hitzaldi eta prestakuntzetan..

 Le Conseil National de la Nouvelle Résistance (CNNR) 
CNNR-eko kidea da (Erresistentzia Berriaren Kontseilu Nazionala); Denis Robertek, Gilles Perretek eta Gérard Mordillatek sortua, 2020an.

 Tribunak 
2022ko apirilean, Elle aldizkariaren "Marine Le Pen à l’Élysée? Pour nous, c’est non!" (Marine Le Pen Eliseoan? Gugatik, ezezkoa!) deia sinatu zuen..

 Écologies de la libération bildumako zuzendaria 
Les Liens qui libèrent argitaletxean, Écologies de la libération (Askatasunaren ekologiak) bilduma zuzentzen du. Bilduma horretako liburu kolektiboa zuzendu zuen: Terres et liberté, manifeste antiraciste pour une écologie de la libération (Lurrak eta askatasuna, askatasunaren ekologiaren aldeko manifestu antirrazista). Hauek parte hartu zuten: Norman Ajari, Omar Alsoumi, Myriam Bahaffou, Amzat Boukari, Arturo Escobar, Malcom Ferdinand, Nadia Yala Kisukidi, Maya Mihindou, Shela Sheikh, Vietnam-Dioxin eta A4.

 Lanak 

 La Puissance des mères 
2020an, lehen saiakera argitaratu zuen, La Découverte argitaletxearekin: La Puissance de mères, pour un nouveau sujet révolutionnaire (Amen indarra, gai iraultzaile berri baten alde)....... 2021eko ekainaren 24an, Causette aldizkariko saiakera feministaren saria lortu zuen lan harekin..

 Rue du passage 
2024an, Rue du Passage (Pasaia kalea) ipuina argitaratu zuen (Lattès argitaletxea). En Attendant Nadeau literatur kritikako aldizkariaren arabera, "Rue du Passage ipuinak proposatzen du kontakizun nazional batek bere zapalduarekin egiten duen topo: mikro-auzo bateko langile immigratu magrebiarren komunitatea, zeinaren memoria kostalde batetik bestera nabigatzen ari den (...). Hiri-auzo herrikoietatik atera gabe, zeinak baitaude bere lanen jatorrian, Oussak politologoak eta militanteak proiektu bat prestatu zuen bere aurreko testuetan oinarrituta: ipuin bat idaztea. Irakurleen belaunadi guzti-guztiei zuzendu nahiari erantzuten dion ipuina, etengabe berritua eta oso ongi idatzia.

 Comme Ali 
2025ean argitaratutako ipuina (Diable Vauvert Conte argitaletxea), kultrua musulama eta fantasikoaren arteko zapalkuntzari buruz. Nicolas Garyren kritika, Actualité aldizkarian: "Estilo bizian, engainatua izateari uko egiten dion haurraren pentsamendutik hurbil-hurbil, Fatima Ouassakek intentsitate handiko monologo bat egiten du. Aingerutasunetik eta konplazentziatik urrun, indar zirraragarriz erreproduzitzen du helduen begirada moldatzen duen eta gazteenen bizkar gainean jausten den gizarte bortizkeria". Ipuin hori antzerkitako egoki zuen izen honekin "Petite ruse théâtrale"; Paul Courletek eszenaratu zuen, eta bera jokatu zuen taula gainean.

 Pour une écologie pirate, et nous serons libres 
2023ko martxoan, Pour une écologie pirate, et nous serons libres (Ekologia pirata baten alde, eta aske izango gara) argitaratu zuen... Lan horretan, fronte sozial ekologikoa zabaldu beharra aldarrikatzen du, eta borroka horietan hiri-auzo herrikoietako bizilagunek duten lekua birpentsatzera gonbidatzen gaitu. Proposatzen du biztanle horiek erdigunean jartzea, zeren ikusezin bihurtzen dituen eremu ekologikoan dominazio-joko politikoa ez da aipatu ere egiten. Gehiengoaren mugimenduek ekologia “masa eta herrikoia”, “unibertsala eta inklusiboa” defendatzen dutenean, egileak nabarmendu egiten ditu arrazen arteko botere-harremanak, Estatu frantsesaren eta immigrazio postkolonialen ondorengoen artekoak..

 Ekarpenak 
Borroken konbergentzia aldarrikatzen duten lan kolektiboetan ere lagundu izan du: CNNReko kide gisa, Résistons ensemble. Plaidoyer pour des jours heureux (Erresistitu dezagun elkarrekin. Egun zoriontsuen defentsan); ekofeminista gisa, Après la pluie. Horizons écoféministes (Euriaren ondoren. Ortzimuga ekofeministak) bilduman; feminista gisa, Féminismes dans le monde, 23 récits d'une révolution planétaire (Feminismoak munduan, iraultza planetario baten 23 istorio) bilduman. Hervé Kempfek zuzendutako L’Écologie du XXIème siècle (XXI. mendeko ekologia) lanean, “mundua aldatuko dutenen" parte da, Corinne Morel Darleux, Pablo Servigne, Jon Palais eta Claire Nouvianekin batera.

Beste hamalau feministarekin batera, Chloé Delaumek zuzendutako Sororité lanean lagundu zuen (2021ean argitaratua). Berak idatzitako testuak bere gai gogokoenetako bat du ardatz, hots, haurrei egindako krimenen aurkako amen borroka. Gai hori da, halaber, Elsa Dorlin filosofoak 2021eko urrian argitaratutako Feu, abécédaire des féminismes présents (Sua, presente dauden feminismoen alfabetoa) lanean idatzi zuen sarreraren gaia, “amez" baitihardu.

 Bere aurkako kritikak 
Hedabideek bere ekintzak eta konpromisoak kritikatu izan dituzte, eta "indigenista" gisa kalifikatu..... Termino hori "eskuin muturraren terminoa" den ideiaren aurka egiten du, maiz erabili izan den terminoa "arrazakeriaren aurkako diskurtsoa edo hiri-auzo herrikoetatik ateratzen dena deskalifikatu eta demonizatzeko". Hala ere, Marylin Maeso filosofoaren ustez, "indigenista" kalifikatzailea "pertinentea" da kasu honetan, eta gehitzen du 'Le Front de Mères'-en manifestua "kutsu konspiratzailedun panfleto" bat dela, zeren, testu horren arabera, eskola-instituzioa "berez arrazista" baita, "nahasketa sozial handia dagoen lizeoetan" irakasleak ez ordezkatzeagatik eta ez prestatzeagatik, eta horrek agerian uzten du etorkinen seme-alaben aurka nahita erabilitako estrategia dela.

Fatima Ouassak, garai batez, 'Indigènes de la République' alderditik gertu egon zen.. Baina, 2012an, utzi egin zuen, Marianne aldizkariaren (fr) arabera, alderdikideak "teorikoegiak" zirela iritzi ziolako. Le Figaroren arabera, erakunde errepublikarren aurka duen jarreragatik ei da ezaguna: "Mozorrotuta aurrera egiten duen komunitarista bat da. Esaterako, haurren ongia nahi duela aldarrikatzen du eskola-jantokietan alternatiba begetarianoaren aldeko kanpaina eginez, baina, egiazki, populazio musulmanen erlijio-eskakizunak ase nahi die". Gainera, Marianneren arabera, "Ouassakek Frantziako gizartea gizarte 'prefaxista' gisa deskribatzen du, non “arrazadun umeak alienatzen diren, indarkeria psikologikoaren biktima diren".

 Argitalpenak 

 Liburuak 
 Discriminations Classe/Genre/Race, repères pour comprendre et agir, Ifar, 2015
 La Puissance des mères: pour un nouveau sujet révolutionnaire, Paris, La Découverte, 2020, 272 or. Causette aldizkariko saiakera feministaren saria, 2021.
 Douce Dibondo, Daria Marx, Pauline Harmange eta Kiyémisekin, Fruits de la colère : embras(s)er nos débordements, Vanves, les Insolentes, 2022, 159 or. (ISBN 978-2-01-946310-6 et 2-01-946310-5)
 Pour une écologie pirate: et nous serons libres, La Découverte, 2023, 181 or. (ISBN 9782348075445).
 Rue du passage, JC Lattès, 2024, 288 or. (ISBN <span class="nowrap">9782709672177</span>)

 Taldean 

 Être écologiste, c'est fondamentalement être anticapitaliste, Hervé Kempfen L'Écologie au XXIe siècle lanean, Reporterre & Le Seuil, 2020ko otsailaren 6a, 224 p. (EAN 9782021443264)
 Pour une politique intersectionnelle en France : du réseau Classe/Genre/Race au Front de mères, Pauline Delage eta Fanny Galloten Féminismes dans le monde, Éditions Textuel, 2020ko martxoaren 4a.
 Des dragons à la reconquête du territoire, Solène Ducrétot eta Alice Jehanen Après la pluie lanean, Tana, 2020ko urriaren 15a, 224 0r. (ISBN 979-1030103489)
 Luttons contre les violences policières, défendons nos libertés fondamentales, Collectif, Résistons ensemble - Plaidoyer pour des jours heureux lanean, Florent Massot, 2021eko urtarrilaren 14a, 264 or. (ISBN 2380352895)
 Protégeons nos enfants, ensemble!, Chloé Delaumeren Sororité lanean, éditions du Seuil, coll. «Points», 2021, 224 or. (ISBN 978-2757888940)
 Mères, Elsa Dorlinen Feu ! Abécédaire des féminismes présents lanean, Libertalia, 2021eko urriaren 14a, 734 or. (ISBN 9782377292233)
 Résister à la démobilisation, Antonio Delfini, Julien Talpin eta Janoé Vulbeauren Démobiliser les quartiers - Enquêtes sur les pratiques de gouvernement en milieu populaire lanean, Presses universitaires du Septentrion, 2021eko urriaren 21a, 284 or. 
 Liberté de circuler, droit de respirer. Pour une écologie populaire, Philippe Boursier eta Clémence Guimonten Écologies - Le vivant et le social lanean, La Découverte, 2023ko urtarrilaren 12a, 624 or. 

 Artikuluak 




 «Un projet écologiste du point de vue des quartiers populaires», Revue Dard/Dard, vol. 6 «Fin du monde/Fin de mois - La transition avec les milieux populaires», 2021/2, 26-37 or.
 «Mères», Revue Ballast, 2022ko ekainaren 3a
 «One Piece - Et nous serons libres», Revue Ballast, 2023ko martxoaren 17a
 «Les conditions d'émergence d'un projet écologiste depuis les quartiers populaires», Les Cahiers du développement social urbain, vol. 77 «Crise environnementale et sociale: les quartiers populaires relèvent le défi», 1. zk., 2023, 22-23 or.

 Erreferentziak 

 Kanpo estekak 
 Site du collectif Front de mères
 Elkarrizketak (bideoa, irratia, etab.) 
 Le Pouvoir des mères, Fatima Ouassakekin besteak beste, Charlotte Bienaiméren Un podcast à soi podcastean, Arte radio
 Interview vidéo Fatima Ouassakekin, Regards-entzat: «On veut empêcher les classes populaires de s’organiser politiquement»
 Interview vidéo Fatima Ouassakekin, Regards-entzat: «Il faut rompre avec l’instrumentalisation raciste des causes féministes»
 Cas d'écoles: les mères au créneau Fatima Ouassakekin, 'Kiffe ta race' podcasteko atala
 La Révolte des mères Fatima Ouassakekin, Lauren Bastideren 'La Poudre' podcasteko atala
 Fatima Ouassak: la boss finale de l’écologie politique Swann Périssé-ren 'Y'a plus de saisons' podcasterako  

Kategoria:Frantziarrak
Kategoria:Emakumeen eskubideen aldeko ekintzaileak
Kategoria:Frantziako politikariak
Kategoria:Feministak
Kategoria:Frantziako feministak
Kategoria:Emakume politikariak